《献郑都官》
唐代·虚中

早晚辞班列，归寻旧隐峰。代移家集在，身老诏书重。

药秘仙都诀，茶开蜀国封。何当答群望，高蹑傅岩踪。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。